section_heading: Život i djelo
paragraph_text: Studirao je kroatistiku na nekadašnjem Pedagoškom fakultetu u Rijeci. Radio je kao čitač vodomjera, naplatničar plina, dostavljač sladoleda, skladištar, građevinski radnik, galerist, serviser vatrogasnih aparata, trgovac, knjižar, voditelj marketinga, glasnogovornik.<ref> http://www.hrvatskiplus.org/utjeha_kaosa/ivica_prtenjaca.html Ivica Prtenjača, bilješka o autoru, Utjeha kaosa, hrvatskiplus.org, Zagreb (pristupljeno 2. siječnja 2018.)Radio je u izdavačkim kućama Profil i Školska knjiga. Istaknuti je promotor književnosti, sudionik, voditelj i organizator književnih susreta i događanja.<ref> Božidar Alajbegović, Ivica Prtenjača: Najbolje je kad čitatelji biraju po ljubavi, Moderna vremena, Zagreb, 21. ožujka 2009.] (pristupljeno 2. siječnja 2018.) Predsjednik je odbora Goranova proljeća. Na Hrvatskom radiju vodi i autorski potpisuje emisije “Moj izbor” i “Jutro na Trećem”. U književnosti se javlja kao pjesnik, pripadnik mlade generacije koja je stasala u drugoj polovici 1990-ih. Uvršten je u više antologija i pregleda hrvatske poezije. Prozni debi ostvaruje romanom “Dobro je, lijepo je” (2006). Piše i predloške za dramske izvedbe. Pjesme i knjige su mu prevođene na 20-ak jezika. Predstavljao je hrvatsku književnost na brojnim susretima u inozemstvu.<ref>Ivica Prtenjača, elektroničke knjige.com, Zagreb (pristupljeno 2. siječnja 2018.) Član je Hrvatskog društva pisaca. Živi i radi u Zagrebu.<ref>Ivica Prtenjača, Hrvatsko društvo pisaca, hrvatskodrustvopisaca.hr, Zagreb (pristupljeno 2. siječnja 2018.)